sukhrobnurali/uzbek-legal-corpus huggingface dataset:
OʻZBEKISTON RESPUBLIKASI MAʼMURIY JAVOBGARLIK TOʻGʻRISIDAGI KODEKSINING 125-MODDASIGA OʻZGARTISh KIRITISh HAQIDA
(code, 2007-04-06)

1-modda. Oʻzbekiston Respublikasining 1994-yil 22-sentabrda qabul qilingan 2015-XII-sonli Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksi (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 23-modda, № 9-10, 165, 182-moddalar; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda; 2004-yil, № 1-2, 18-modda, № 5, 90-modda, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 312-modda, № 12, 413, 417, 418-moddalar; 2006-yil, № 6, 261-modda, № 9, 498-modda, № 10, 536-modda, № 12, 656, 659-moddalar) 125-moddasining birinchi qismi quyidagi tahrirda bayon etilsin: “Haydovchilarning transport vositalarini boshqarish va yoʻlovchilar tashishda xavfsizlik kamaridan foydalanish qoidalariga, xuddi shuningdek mototsikl haydovchilarining motoshlemlardan foydalanish qoidalariga rioya etmasligi, — eng kam ish haqining oʻndan bir qismi miqdorida jarima solishga sabab boʻladi”. 2-modda. Ushbu Qonun 2007-yil 1-iyuldan eʼtiboran kuchga kiradi.
“YOʻL HARAKATI XAVFSIZLIGI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTIShLAR KIRITISh HAQIDA
(law, 2024-07-21)

1-modda. Oʻzbekiston Respublikasining 1999-yil 19-avgustda qabul qilingan “Yoʻl harakati xavfsizligi toʻgʻrisida”gi 818-I-sonli Qonuniga (Oʻzbekiston Respublikasi Oliy Majlisining Axborotnomasi, 1999-yil, № 9, 215-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 4, 157-modda) quyidagi oʻzgartishlar kiritilsin: 1) 4-modda ikkinchi qismining uchinchi va toʻrtinchi xatboshilari quyidagi tahrirda bayon etilsin: “Avtomobil yoʻllari qurish va foydalanish davlat-aksiyadorlik kompaniyasi; Oʻzbekiston Respublikasi Ichki ishlar vazirligi Davlat yoʻl harakati xavfsizligi xizmati”; 2) 8-moddaning: nomidagi “Oʻzbekiston avtomobil yoʻllari qurish va ulardan foydalanish davlat-aksiyadorlik konsernining” degan soʻzlar “Avtomobil yoʻllari qurish va foydalanish davlat-aksiyadorlik kompaniyasining” degan soʻzlar bilan almashtirilsin; birinchi qismidagi “Oʻzbekiston avtomobil yoʻllari qurish va ulardan foydalanish davlat-aksiyadorlik konserni” degan soʻzlar “Avtomobil yoʻllari qurish va foydalanish davlat-aksiyadorlik kompaniyasi” degan soʻzlar bilan almashtirilsin; 3) 9-moddaning: nomidagi “Davlat avtomobil nazorati inspeksiyasining” degan soʻzlar “Davlat yoʻl harakati xavfsizligi xizmatining” degan soʻzlar bilan almashtirilsin; birinchi qismidagi “Davlat avtomobil nazorati inspeksiyasi” degan soʻzlar “Davlat yoʻl harakati xavfsizligi xizmati” degan soʻzlar bilan almashtirilsin; 4) 15-moddaning uchinchi qismidagi “Davlat avtomobil nazorati inspeksiyasining” degan soʻzlar “Davlat yoʻl harakati xavfsizligi xizmatining” degan soʻzlar bilan almashtirilsin; 5) 21-moddaning uchinchi qismi quyidagi tahrirda bayon etilsin: “Tegishli toifalardagi transport vositalari haydovchilarini tayyorlashning yagona dasturlari Oʻzbekiston Respublikasi Vazirlar Mahkamasi tomonidan belgilangan tartibda tasdiqlanadi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “XALQARO ShARTNOMALARGA QOʻShILISh TOʻGʻRISIDA” 2006 YIL 27 DEKABRDAGI PQ-542-SON QARORI)
(resolution, 2007-04-04)

Oʻzbekiston Respublikasi Prezidentining “Xalqaro shartnomalarga qoʻshilish toʻgʻrisida” 2006-yil 27-dekabrdagi PQ-542-son qaroriga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Oʻzbekiston Respublikasi bojxona hududiga etil spirtini olib kelishni va uning tranzitini taqiqlash toʻgʻrisida” 1998-yil 15-maydagi 213-son qarorining 1-bandi quyidagi tahrirda bayon qilinsin: “1. Oʻzbekiston Respublikasi bojxona hududiga etil spirtini transportning barcha turlari bilan olib kelish taqiqlansin. Etil spirtining Oʻzbekiston Respublikasi bojxona hududi orqali tranziti faqat Vazirlar Mahkamasining ruxsati bilan amalga oshiriladi, ushbu bandning uchinchi xatboshida nazarda tutilgan hollar bundan mustasno. Etil spirtining Oʻzbekiston Respublikasi bojxona hududi orqali uchinchi mamlakatlar hududidan Yevro-Osiyo iqtisodiy hamjamiyati aʼzosi boʻlgan davlatlar hududiga yoxud Yevro-Osiyo iqtisodiy hamjamiyati aʼzosi boʻlgan davlatlar hududidan uchinchi mamlakatlar hududiga tranziti faqat temir yoʻl transportida amalga oshiriladi”. 2. Vazirlar Mahkamasining 2005-yil 19-maydagi 129-son qarori (Oʻzbekiston Respublikasi QT, 2005-y., 5-son, 27-modda) bilan tasdiqlangan Muhofaza choralari, antidemping va kompensatsiya bojlarini qoʻllanish maqsadida tekshirish oʻtkazish tartibi toʻgʻrisidagi nizom 16-bandining uchinchi xatboshiga “vakolatli organini” soʻzlaridan keyin “Yevro-Osiyo iqtisodiy hamjamiyati aʼzosi boʻlgan davlatlarni” soʻzlari qoʻshilsin.
Oʻzbekiston Respublikasi Oliy sudi Plenumining “Sudlar tomonidan amnistiya aktlarini qoʻllashning ayrim masalalari toʻgʻrisida”gi qaroriga oʻzgartirish va qoʻshimchalar kiritish toʻgʻrisida
(resolution, 2007-04-03)

Sud amaliyotida yuzaga kelayotgan ayrim masalalarni inobatga olgan holda “Sudlar toʻgʻrisida”gi Qonunning 17-moddasiga muvofiq, Oʻzbekiston Respublikasi Oliy sudi Plenumi qaror qiladi: Oʻzbekiston Respublikasi Oliy sudi Plenumining 2006-yil 22-dekabrdagi “Sudlar tomonidan amnistiya aktlarini qoʻllashning ayrim masalalari toʻgʻrisida”gi 16-sonli qaroriga quyidagi oʻzgartirish va qoʻshimchalar kiritilsin: 1. 8-bandi birinchi xatboshisidagi “Agar amnistiya aktida” soʻzlaridan keyin “yoki uni qoʻllash tartibi toʻgʻrisidagi Nizomda” degan soʻzlar qoʻshilsin. 2. 10, 11, 13, 14-bandlari chiqarilsin. 3. 21-bandi ikkinchi xatboshisidagi “Agar amnistiya aktida” soʻzlaridan keyin “yoki uni qoʻllash tartibi toʻgʻrisidagi Nizomda” degan soʻzlar qoʻshilsin. 4. 23-bandi birinchi xatboshisi hamda birinchi va ikkinchi kichik xatboshilari quyidagi tahrirda bayon etilsin: “Birinchi, apellatsiya, kassatsiya yoki nazorat instansiyasi sudi tomonidan amnistiya aktining jazo muddatini qisqartirishni nazarda tutuvchi bandini qoʻllash chogʻida jazoning amnistiya akti chiqqan kunga qadar amalda oʻtalgan muddati chegirib tashlangandan soʻng qolgan qismi qisqartiriladi”. 5. 29-bandining ikkinchi xatboshisi chiqarilsin.
“MARKAZIY OSIYO HAMKORLIGI” TAShKILOTINING EVROSIYO IQTISODIY HAMJAMIYATIGA INTEGRATSIYASI TOʻGʻRISIDAGI BAYoNNOMANI (MINSK, 2006 YIL 23 IYuN) RATIFIKATSIYA QILISh HAQIDA
(law, 2007-04-02)

“Markaziy Osiyo Hamkorligi” Tashkilotining Yevrosiyo iqtisodiy hamjamiyatiga integratsiyasi toʻgʻrisidagi Bayonnoma (Minsk, 2006-yil 23-iyun) quyidagi shart bilan ratifikatsiya qilinsin: “Mazkur Bayonnomaga doir ilovalarda nazarda tutilgan quyidagi hujjatlarning amal qilishi Oʻzbekiston Respublikasiga nisbatan qoʻllanilmaydi: 1) 1-Ilovadagi: 13 va 15-bandlar. Qozogʻiston Respublikasi Hukumati, Qirgʻiziston Respublikasi Hukumati va Oʻzbekiston Respublikasi Hukumati oʻrtasidagi 1998-yilda Norin-Sirdaryo suv omborlari majmuasining suv-energetika zaxiralaridan birgalikda va kompleks foydalanish toʻgʻrisidagi Bitim (Bishkek, 1998-yil 17-mart); 18-band. Qozogʻiston Respublikasi Hukumati, Qirgʻiziston Respublikasi Hukumati va Oʻzbekiston Respublikasi Hukumati oʻrtasidagi 1999-yilda Norin-Sirdaryo suv omborlari majmuasining suv-energetika zaxiralaridan birgalikda va kompleks foydalanish toʻgʻrisidagi Bitim (Bishkek, 1999-yil 14-aprel — 6-may); 2) 3-Ilovadagi: 4-band. Qozogʻiston Respublikasi, Qirgʻiziston Respublikasi va Oʻzbekiston Respublikasi oʻrtasidagi Markaziy Osiyo hamkorlik va taraqqiyot bankini taʼsis etish toʻgʻrisidagi Bitim (Almata, 1994-yil 8-iyul); 9-band. Qozogʻiston Respublikasi, Qirgʻiziston Respublikasi va Oʻzbekiston Respublikasi oʻrtasidagi “Qozogʻiston Respublikasi, Qirgʻiziston Respublikasi va Oʻzbekiston Respublikasi oʻrtasida 1994-yil 8-iyulda tuzilgan Markaziy Osiyo hamkorlik va taraqqiyot bankini taʼsis etish toʻgʻrisidagi Bitimga oʻzgartish va qoʻshimchalar kiritish haqida”gi Bitim (Almati, 1996-yil 23-avgust); 16-band. Qozogʻiston Respublikasi, Qirgʻiziston Respublikasi va Oʻzbekiston Respublikasi oʻrtasida 1994-yil 8-iyulda tuzilgan Markaziy Osiyo hamkorlik va taraqqiyot bankini taʼsis etish toʻgʻrisidagi Bitimga qoʻshimchalar kiritish haqidagi Bayonnoma (Bishkek, 1999-yil 24-iyun); 27-band. Qozogʻiston Respublikasi, Qirgʻiziston Respublikasi, Tojikiston Respublikasi va Oʻzbekiston Respublikasi oʻrtasida 1994-yil 8-iyulda tuzilgan Markaziy Osiyo hamkorlik va taraqqiyot bankini taʼsis etish toʻgʻrisidagi Bitimga oʻzgartish kiritish haqidagi Bayonnoma (Almati, 2001-yil 5-yanvar)”.
OʻZBEKISTON ALOQA VA AXBOROTLAShTIRISh AGENTLIGI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2012-12-19)

Oʻzbekiston Respublikasi Prezidentining “Oʻzbekiston Respublikasi telekommunikatsiyalar tarmoqlarini boshqarish tizimini takomillashtirishga oid qoʻshimcha chora-tadbirlar toʻgʻrisida” 2007-yil 20-fevraldagi PQ-589-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2004-yil 7-maydagi 215-son qarori (Oʻzbekiston Respublikasi QT, 2004-y., 5-son, 47-modda) bilan tasdiqlangan Oʻzbekiston aloqa va axborotlashtirish agentligi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklansin. 1. 2-bandning toʻqqizinchi xatboshi quyidagi tahrirda bayon qilinsin: “telekommunikatsiyalar tarmoqlarini boshqarish, ularning samarali faoliyatini taʼminlash, telekommunikatsiyalar resurslaridan oqilona foydalanish va ularni rivojlantirish, telekommunikatsiyalar xizmatlariga boʻlgan ehtiyojni yanada toʻliq qondirish uchun telekommunikatsiyalar turli operatorlari, idoraviy tarmoqlar egalari tarmoqlarini muvofiqlashtirgan holda boshqarish tizimini yaratish, Oʻzbekiston Respublikasi davlat hokimiyati va boshqaruvi organlari, mudofaa va milliy xavfsizligi manfaatlari yoʻlida tarmoqlardan ustuvor foydalanishni taʼminlash boʻyicha ishlarni muvofiqlashtirish — Oʻzbekiston telekommunikatsiyalar tarmoqlarini boshqarish respublika markazi”; 2. 9-bandga quyidagi tahrirdagi oʻn oltinchi xatboshi qoʻshilsin: “telekommunikatsiyalar tarmoqlarini boshqarish, ularning samarali faoliyatini taʼminlash, telekommunikatsiyalar resurslaridan oqilona foydalanish va ularni rivojlantirish, telekommunikatsiyalar xizmatlariga boʻlgan ehtiyojni yanada toʻliq qondirish uchun telekommunikatsiyalar turli operatorlari, idoraviy tarmoqlar egalari tarmoqlarini muvofiqlashtirgan holda boshqarish tizimini yaratish, Oʻzbekiston Respublikasi davlat hokimiyati va boshqaruvi organlari, mudofaa va milliy xavfsizligi manfaatlari yoʻlida tarmoqlardan ustuvor foydalanishni taʼminlash boʻyicha ishlar muvofiqlashtirilishini tashkil etadi”; oʻn oltinchi — qirq uchinchi xatboshi tegishli ravishda oʻn yettinchi — qirq toʻrtinchi xatboshi deb hisoblansin. 3. 13-bandning beshinchi xatboshi quyidagi tahrirda bayon qilinsin: “favqulodda vaziyatlarda (harbiy harakatlar, zilzila, suv toshqini, yongʻin, epidemiyalarda va boshqalarda) pochta aloqasi, telekommunikatsiyalar va axborot tizimlarining har qanday tarmoqlari va vositalaridan ustuvor foydalanish, ularning faoliyat koʻrsatishini cheklash yoki toʻxtatib qoʻyish, shuningdek telekommunikatsiyalar tarmoqlari va vositalaridan markazlashtirilgan boshqarish, telekommunikatsiya xizmatlari maxsus isteʼmolchilarining telekommunikatsiyalar tarmoqlaridan tashqari”.
OʻZBEKISTON RESPUBLIKASI HUDUDIGA OLIB KIRIShDA BOJXONA TOʻLOVLARIDAN OZOD QILINADIGAN TEXNOLOGIK JIHOZLAR, BUTLOVChI BUYuM VA EHTIYOT QISMLAR ROʻYXATINI TASDIQLASh TOʻGʻRISIDA
(resolution, 2008-05-13)

Oʻzbekiston Respublikasi Prezidentining “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi 2007-yil 14-martdagi PF-3860-son Farmonining 5-bandiga muvofiq qaror qilamiz: 1. Ilova qilinayotgan Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar roʻyxati tasdiqlansin. 2. Ushbu qaror 2007-yil 10-apreldan kuchga kiritilsin.
YuRIDIK ShAXSLARNING MOL-MULKIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2002-yil 22-yanvardagi 25, 2002-13-son qarori bilan tasdiqlangan Yuridik shaxslarning mol-mulkiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 11-mart, roʻyxat raqami 1107 — Meʼyoriy hujjatlar axborotnomasi, 2002-y., 5-son, 19-son; 2003-y., 5-6-son; Oʻzbekiston Respublikasi qonun hujjatlari toʻplami, 2004-y., 7-son, 89-modda; 2005-y., 10-11-son, 81-modda; 2006-y., 6-7-son, 41-modda) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
“OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASI”GA QOʻSHIMCHALAR KIRITISH TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy bank Boshqaruvi qaror qiladi: 1. Oʻzbekiston Respublikasi Markaziy bank Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (2004-yil 13-avgust, roʻyxat raqami 773-17 — Oʻzbekiston Respublikasi qonun hujjatlari toʻplami, 2004-yil, 32-son, avgust, 369-modda) ilovaga* muvofiq qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Ushbu qarorning ijrosini nazorat qilish Markaziy bank raisining oʻrinbosari M.Y. Eshmatov zimmasiga yuklatilsin.
KOREYA XALQARO SOGʻLIQNI SAQLASH JAMGʻARMASI DOKTOR LI DJONG-VUK XOTIRASI JAMGʻARMASI GRANT MABLAGʻLARIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

Koreya xalqaro sogʻliqni saqlash jamgʻarmasi — Doktor Li Djong-Vuk xotirasi jamgʻarmasining Toshkent viloyati Oʻrta Chirchiq tumani bolalar kasalxonasini mukammal taʼmirlash va zamonaviy tibbiyot asbob-uskunalari bilan jihozlash uchun ajratilgan grant mablagʻlaridan samarali va maqsadli foydalanishni taʼminlash maqsadida Vazirlar Mahkamasi qaror qiladi: 1. “Sogʻlom avlod uchun” hukumatga qarashli boʻlmagan xalqaro xayriya jamgʻarmasi bilan Koreya xalqaro sogʻliqni saqlash jamgʻarmasi – Doktor Li Djong-Vuk xotirasi jamgʻarmasi oʻrtasida imzolangan Hamkorlik toʻgʻrisidagi bitim doirasida Toshkent viloyati Oʻrta Chirchiq tumani bolalar kasalxonasini mukammal taʼmirlash va zamonaviy tibbiyot asbob-uskunalari bilan jihozlash uchun 500 000 AQSH dollari miqdorida grant ajratilganligi maʼlumot uchun qabul qilinsin. 2. Belgilansinki, Toshkent viloyati hokimligi va Oʻzbekiston Respublikasi Sogʻliqni saqlash vazirligi Toshkent viloyati Oʻrta Chirchiq tumani bolalar kasalxonasini mukammal taʼmirlash va zamonaviy tibbiyot asbob-uskunalari bilan jihozlash loyihasini amalga oshirish boʻyicha masʼul ijrochi hisoblanadilar. 3. Bolalar kasalxonasini mukammal taʼmirlash va zamonaviy tibbiyot asbob-uskunalari bilan jihozlash loyihasi mablagʻlari hisobiga Oʻzbekiston Respublikasi hududiga 1 va 2-ilovalar*ga muvofiq keltirilayotgan asbob-uskunalar, materiallar (ishlar, xizmatlar) soliq solishdan hamda bojxona toʻlovlaridan (bojxona rasmiylashtiruvi yigʻimlaridan tashqari) ozod qilinsin. 4. “Oʻzbekiston havo yoʻllari” milliy aviakompaniyasi va “Oʻzbekiston temir yoʻllari” davlat-aksiyadorlik kompaniyasi loyiha doirasida Oʻzbekiston Respublikasi hududiga keltiriladigan asbob-uskunalar, materiallar (ishlar, xizmatlar)ni “Toshkent” aeroportida hamda temir yoʻllar stansiyalarida saqlashning barcha davrida toʻlovlar undirmasdan yuklash-tushirish hamda omborlarga joylashtirish ishlarini taʼminlasinlar. 5. Oʻzbekiston Respublikasi Tashqi ishlar vazirligi Toshkent viloyati hokimligi buyurtmanomasiga binoan ushbu loyihani amalga oshirishda ishtirok etuvchi xorijiy mutaxassislarga kirish vizalarini konsullik va boshqa yigʻimlar undirmasdan belgilangan tartibda rasmiylashtirishni taʼminlasin. 6. Oʻzbekiston Respublikasi Ichki ishlar vazirligi Toshkent viloyati hokimligi buyurtmanomasiga binoan loyihani amalga oshirishda ishtirok etuvchi xorijiy mutaxassislarga, ularni davlat boji toʻlashdan ozod qilgan holda koʻp martalik vizalar berish va ular muddatini uzaytirish, shuningdek Oʻzbekiston Respublikasida vaqtinchalik roʻyxatdan oʻtkazish hamda vaqtinchalik roʻyxatdan oʻtkazish muddatini uzaytirishni taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov va S.T.Inomova zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING 2007-YILGI ASOSIY MAKROIQTISODIY KOʻRSATKIChLARI PROGNOZI VA DAVLAT BUDJETI PARAMETRLARI TOʻGʻRISIDA”GI 2006 YIL 18 DEKABRDAGI PQ-532-SON QARORIGA OʻZGARTIShLAR KIRITISh HAQIDA
(resolution, 2007-03-30)

Oʻzbekiston Respublikasi hududiga foydalanilgan avtotransport vositalari olib kirilishini tartibga solish maqsadida: 1. Oʻzbekiston Respublikasi Prezidentining “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2006-yil 18-dekabrdagi PQ-532-son qarorining 9-2-raqamli ilovasiga ilovaga muvofiq oʻzgartishlar kiritilsin. Belgilansinki, kiritilgan oʻzgartishlar 2007-yilning 1-aprelidan boshlab kuchga kiradi. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Rus tilidagi matnda “Nomer tovarnoy gruppi” ustuni 87-pozitsiyasining oltinchi-yettinchi xatboshilari quyidagi tahrirdagi beshta xatboshi tarzida bayon qilinsin: “ Naimenovaniye tovara Kod tovara po TN VED V protsentax ot tamojennoy stoimosti tovara ili v doll. SShA za edinitsu izmereniya Transportnie sredstva (vklyuchaya bivshiye v upotreblenii) s dvigatelem vnutrennego sgoraniya, s iskrovim zajiganiyem, s obyemom dvigatelya: ne boleye 1000 kub. sm.: novie 8703 21 10 (krome — 8703 21 101, 8703 21 901) 2,4 doll. SShA/kub. sm bivshiye v ekspluatatsii (ot trex do semi let s momenta vipuska) 8703 21 909 4,8 doll. SShA/kub. sm bivshiye v ekspluatatsii (ot semi i boleye let s momenta vipuska) 8703 21 909 7,2 doll. SShA/kub. sm ”. 2. Sakkizinchi — yigirma ikkinchi xatboshilar tegishlicha oʻn birinchi — yigirma beshinchi xatboshilar deb hisoblansin.
XALQ TAʼLIMI MUASSASALARINING MOLIYAVIY-IQTISODIY TAʼMINOTINI TAKOMILLASHTIRISH CHORA-TADBIRLARINI AMALGA OSHIRISH TOʻGʻRISIDA
(resolution, 2018-01-05)

Oʻzbekiston Respublikasi Prezidentining “Xalq taʼlimi muassasalarini moliyalashtirish mexanizmini takomillashtirish toʻgʻrisida” 2007-yil 26-fevraldagi PF-3857-son Farmonini va Oʻzbekiston Respublikasi Prezidentining “Umumtaʼlim maktablarining namunaviy shtatlarini tartibga solish chora-tadbirlari toʻgʻrisida” 2007-yil 29-martdagi PQ-609-son qarorini bajarish yuzasidan, shuningdek, budjetning gʻazna ijrosi sharoitlarida xalq taʼlimi muassasalarida buxgalteriya hisobi va hisobotini yaxshilash maqsadida Vazirlar Mahkamasi qaror qiladi: 4. Belgilansinki, Direktor jamgʻarmasi mablagʻlari budjet tasnifining 01130 “Umumtaʼlim muassasalarining oʻrnak koʻrsatgan xodimlarini ragʻbatlantirish direktor jamgʻarmasi mablagʻlari” kodi boʻyicha alohida satrda ajratib koʻrsatilgan holda har bir umumtaʼlim muassasasi taʼminotiga xarajatlar smetasida nazarda tutiladi. 9. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda: qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin; vazirliklar va idoralar normativ hujjatlarining ushbu qarorga muvofiqlashtirilishini taʼminlasin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va R.S. Qosimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2007-03-29)

1. Oʻzbekiston Respublikasi Hukumati bilan Ukraina Hukumati oʻrtasida 1994-yil 29-dekabrda imzolangan erkin savdo toʻgʻrisidagi Bitimga oʻzgartish va qoʻshimchalar kiritish toʻgʻrisida 2004-yil 25-iyunda Toshkent shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi mazkur xalqaro shartnoma kuchga kirishi uchun Oʻzbekiston Respublikasi zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining ularda koʻzda tutilgan majburiyatlari bajarilishi ustidan belgilangan tartibda nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUDUDIGA OLIB KIRILADIGAN ISTEʼMOL TOVARLARINING ROʻYXATIGA QOʻShIMChA KIRITISh TOʻGʻRISIDA
(resolution, 2008-09-19)

Eksportni ragʻbatlantirish, sifatli mahsulotlarni ishlab chiqarish uchun qulay sharoitlarni yaratish maqsadida Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasi, Moliya vazirligi qaror qiladi: 1. Oʻzbekiston Respublikasi Iqtisodiyot vazirligi, Tashqi iqtisodiy aloqalar agentligi, Davlat bojxona qoʻmitasi va Moliya vazirligining 2003-yil 2-maydagi 4, EG-01/12-1745, 01-02/8-29 va 60-sonli qarori bilan tasdiqlangan Oʻzbekiston Respublikasi hududiga olib kiriladigan isteʼmol tovarlarining roʻyxatida (2003-yil 21-may, roʻyxat raqami 1242 — Meʼyoriy hujjatlar axborotnomasi, 2003-yil, 9-10-son) 392321000 TIF TN kodi qatoridagi “Tovar nomi”ga “(aseptik qoplardan tashqari)” soʻzlari qoʻshilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLAB ChIQISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Prezidentining 2006-yil 18-dekabrdagi PQ-532-son “Oʻzbekiston Respublikasining 2007-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” (Oʻzbekiston Respublikasi qonun hujjatlari toʻplami, 2006-y., 51-52-son, 507-modda) gi qaroriga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasining 2004-yil 15-yanvardagi 16, 2004-13-son qarori bilan tasdiqlangan Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi yoʻriqnomaga (2004-yil 15-mart, roʻyxat raqami 1325 — Oʻzbekiston Respublikasi qonun hujjatlari toʻplami, 2004-yil, 11-son, 133-modda) ilovaga* muvofiq oʻzgartirish kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.